Elveţianul Loic Meillard a câştigat slalomul masculin desfăşurat duminică la Aspen (Colorado), în cadrul Cupei Mondiale de schi alpin, obţinând cu această ocazie prima sa victorie la această disciplină, potrivit Agerpres.
Schiorul din Ţara Cantoanelor s-a impus cu timpul de 1 min 42 sec 73/100 la capătul celor două manşe, reuşind să-i devanseze pe germanul Linus Strasser (1 min 43 sec 62 sec) şi pe norvegianul Henrik Kristoffersen (1 min 43 sec 90/100).
În vârstă de 27 de ani, Loic Meillard a semnat cu această ocazie a treia sa victorie în Cupa Mondială, după ce a câştigat slalomul uriaş paralel de la Chamonix, în februarie 2022, şi slalomul uriaş de la Schladming, în ianuarie 2023.
Elveţianul a realizat un weekend aproape perfect la Aspen, clasându-se pe locul secund în ambele slalomuri uriaşe găzduite de staţiunea din Colorado, vineri şi sâmbătă, ambele încheiate cu victoria compatriotului său Marco Odermatt, care şi-a asigurat deja victoria finală în Cupa Mondială de schi alpin, pentru al treilea an consecutiv.
Germanul Linus Strasser s-a apropiat la 169 de puncte de austriacul Manuel Feller, clasat pe poziţia a cincea duminică, în cursa pentru micul Glob de Cristal la slalom, înaintea ultimelor două probe, de la Kranjka Gora (Slovenia), săptămâna viitoare, şi Saalbach (Austria), o săptămână mai târziu, cu ocazia finalelor Cupei Mondiale.
Clasamentul slalomului de la Aspen:
1. Loic Meillard (Elveţia) 1:42.73 (52.66 + 50.07)
2. Linus Strasser (Germania) 1:43.62 (53.76 + 49.86)
3. Henrik Kristoffersen (Norvegia) 1:43.90 (53.46 + 50.44)
4. Johannes Strolz (Austria) 1:44.01 (54.22 + 49.79)
5. Manuel Feller (Aaustria) 1:44.08 (53.94 + 50.14)
....
Clasamentul general al Cupei Mondiale de schi alpin (după 32 dintre cele 38 de probe ale sezonului):
1. Marco Odermatt (Elveţia) 1.902 puncte
2. Manuel Feller (Austria) 846
3. Loic Meillard (Elveţia) 843
4. Cyprien Sarrazin (Franţa) 684
5. Henrik Kristoffersen (Norvegia) 673
....
Clasamentul Cupei Mondiale de slalom (după 9 dintre cele 11 probe ale sezonului):
1. Manuel Feller (Austria) 635 puncte
2. Linus Strasser (Germania) 466
3. Loic Meillard (Elveţia) 359
4. Clément Noël (Franţa) 352
5. Timon Haugan (Norvegia) 350
....